# PÁLYÁZATI HIRDETMÉNY

1. Balassagyarmat Város Önkormányzata pályázati eljárás keretében ***AJÁNLATOK bekérése útján*** meghirdeti az önkormányzat tulajdonában lévő Balassagyarmat, Bajcsy-Zs. 8. szám alatt lévő 1614 hrsz-on nyilvántartott ingatlanon lévő **Madách Filmszínházat (**mely magába foglalja a filmszínházat, pizzériát, sörözőt és egy raktározás céljára hasznosítható lakást) és a hozzátartozó álló-és forgóeszközöket **üzemeltetésre**, megtekintett állapotban az alábbi feltételekkel:

* Az ingatlant továbbra is filmszínházként, városi közösségi térként, rendezvényközpontként kell működtetni, minimum napi hét előadással, mindennapos nyitva-tartással.
* Az üzemeltető köteles a Filmszínház helyiségeinek és a hozzá tartozó, üzemeltetésre átadott álló-és forgóeszközök használata ellenértékeként évi 1.500.000 – Ft + ÁFA bérleti díjat fizetni, mely külön megállapodás alapján teljesíthető az önkormányzat ( és intézményei) részére közérdekből nyújtott kulturális szolgáltatások biztosításával is.
* Az üzemeltető kártalanítási, kártérítési igény érvényesítése nélkül köteles tűrni, hogy Balassagyarmat Város Önkormányzata az ingatlanon – előzetes egyeztetés szerinti módon és időpontban – felújítási, korszerűsítési munkákat végezzen, illetőleg végeztessen (nyertes pályázat esetén, a vonatkozó pályázati feltételek szerint).

1. Az üzemeltetési szerződés határozott időre, 2019. december 31-ig köthető.
2. Az ingatlan üzemeltetésével, állag megóvásával, karbantartásával kapcsolatos költségek az üzemeltetőt terheli.
3. Az üzemeltető az ingatlanon felújítási munkákat, beruházást csak az önkormányzat előzetes hozzájárulásával végezhet. A munkákról és azok finanszírozásáról, valamint a költségviselésről a felek külön megállapodást kötnek a felújítási munkák esedékességét megelőzően.
4. A Filmszínház üzemeltetési joga másnak át nem engedhető. Az ajánlatkérő alternatív ajánlatokat is elfogad abban a tekintetben, hogy a söröző, pizzéria ( egyéb kiegészítő) helyiségeket az üzemeltető külön hasznosíthatja, saját felelősségvállalás mellett.
5. Érvényes ajánlatokat tehet, ha a pályázó
   * gazdasági tevékenység folytatására jogosult jogi személy vagy jogi személyiséggel nem rendelkező társaság, egyéni vállalkozó;
   * nem áll csőd- vagy felszámolási eljárás alatt;
   * átlátható szervezetnek minősül a hatályos jogszabályok alapján;
   * a gazdasági társaság cégkivonata, adóhatósági bejelentése alapján a mozi üzemeltetési tevékenység végzésére jogosult;
   * igazolja köztartozás mentességét (úgy az önkormányzati, mint az állami adóhatóság tekintetében);

A pályázónak valamennyi feltételnek együttesen meg kell felelnie, és ezek igazolását az ajánlatnak tartalmaznia kell. A hiányzó adatok később nem pótolhatóak.

1. Az ajánlatokat írásban, zárt borítékban „*Pályázat a Balassagyarmat, Bajcsy-Zs. u. 8. szám alatti Filmszínház üzemeltetésére”* pályázati jeligével Balassagyarmat Város Polgármesteréhez (2660 Balassagyarmat, Pf: 58.) címezve kell benyújtani

***2017. auguszus 15. 12,00 óráig***

1. A pályázatnak tartalmaznia kell:
   * A pályázó adatait,
   * jogi személy, jogi személyiséggel nem rendelkező gazdasági társaság esetén harminc napnál nem régebbi cégkivonatot, természetes személy esetén a vállalkozói igazolvány másolatát,
   * üzleti tervet, mely pénzügyi, gazdálkodási szempontok szerint bemutatja az üzemeltetési időszak tervezett költségvetését,
   * üzemeltetési tervet, a pályázó üzemeltetéssel kapcsolatos elképzeléseit, mely a filmszínház működtetésére vonatkozó szakmai koncepciót tartalmazza,
   * nyilatkozatot arra vonatkozóan, hogy a hatályos jogszabályok szerint átlátható szervezetnek minősül és nem állnak fenn vele szemben a 6. pontban megjelölt kizáró okok.

1. Az ajánlatok bontására

***2017. auguszus 15. -én 12.00 órakor***

kerül sor ***külön értesítés nélkül*** a Polgármesteri Hivatal I. emeleti tanácskozó termében.

1. Az ajánlatok bontásánál az ajánlatkérő képviseletében a polgármester, a jegyző vagy az általuk megbízott személy, az ajánlattevők vagy képviselőik, az ügy előadója, valamint a jegyzőkönyvezető lehetnek jelen.

Az ajánlatok bontásán ***meghatalmazással részvevőknek meghatalmazásuk eredeti*** ***példányá*t** csatolni kell az eljárásról készítendő jegyzőkönyvhöz.

1. A beérkezett ajánlatok elbírálásáról a Képviselő-testület dönt.
2. A Képviselő-testület fenntartja a jogot, hogy érvényesen beérkezett ajánlatok esetén is eredménytelennek nyilvánítsa az ajánlatkérési eljárást.

Balassagyarmat, 2017. július 03.

Medvácz Lajos

polgármester